|  |
| --- |
| **Съобщение**  **на Изпълнителна агенция по околна среда**  На основание чл. 120, ал. 1, предложение четвърто от *Закона за опазване на околната среда* (ЗООС) и:  **1.** във връзка с чл. 124, ал. 2, т. 4 и т. 5 от ЗООС (обн. ДВ, бр. 91/21.09.2002 г., изм. и доп. ДВ, бр. 32/24.04.2012г. посл. Изм. ДВ бр. 21/12.03.2021 г.) и във връзка с чл. 18а, ал. 1, т. 3, буква „в“ от *Наредбата за условията и реда за издаване на комплексни разрешителни* (Наредбата, приета с ПМС №238/02.10.2009 г. обн., ДВ. бр. 80/09.10.2009 г., посл. изм. ДВ, бр. 67/23.08.2019 г.), е издадено:   * 1. **Решение № 143-Н0-И0-А2/24.06.2021 г.** за актуализиране КР № 143/2006 г. на оператора „ЯМБОЛЕН“ АД, гр. Ямбол, площадка гр. Ямбол за експлоатация на „Горивна инсталация“, попадаща в обхвата на т. 1.1 от Приложение № 4 от ЗООС.   **2.** във връзка с чл. 126, ал. 2 от и във връзка чл. 17, ал. 1, предложение първо и чл. 18б, ал. 1 от Наредбата, е издадено:   * 1. **Решение № 190-Н1-И0-А1/24.06.2021 г.** за актуализиране КР № 190-Н1/2009 г. на оператора Община Мадан, площадка в землището на с. Шаренска, община Мадан, обл. Смолян за експлоатация на „Регионално депо за неопасни отпадъци за общините Мадан, Златоград, Неделино – гр. Мадан“ – т. 5.4 от Приложение № 4 от ЗООС.   За контакти относно горепосочените решения – Диляна Алипиева, и.д. директор на дирекция „Разрешителни режими“, ИАОС, тел. 02/940-64-20.  Документите за решенията се съхраняват в Изпълнителната агенция по околна среда (ИАОС), адрес: гр. София, бул. „Цар Борис III” № 136.  Достъпът до документите е съобразно *Закона за достъп до обществена информация*. |